Here is a page extracted from Wikipedia that may contain CSS, HTML, and a lot of unformatted text.

Title: Troixo
Content: Un troixo  u truexo (puet estar que d'o gotico <*þrauhs; «mundo», «arcón»), en Vallivió tamién documentau como trueixo, ye de forma extensiva un recipient de muita superficie en comparanza con o relativament poco fondo, que se fa servir pa concaber un montón de bel arido, encara cuan este puede sobreixer muito por alto d'as parez d'o recipient.

A parola tamién describe os elementos de deseparación móbils (tablas de madera, trallos u cualsiquier atro) que se fa servir pa delimitar o espacio ocupau por o montón d'un mesmo arido a nibel de a base y privar que se mezcle con o contiguo, especialment cuan a materia ye amontinada directament sobre o suelo y sin garra recipient que a concaba. En l'Alto Aragón, esta forma de trueixos s'emplegan tipicament pa delimitar a base d'os montons de cerials apilaus en o suelo en un granero, os montons de nueces, almendras y belatros fruitos cullius una mesma anyada y tipicament que s'atesera pa que s'ixoreyen en o suelo d'un reposte u en a falsa, as trunfas, as cebollas y belatras hortalicias que s'almagazena directament sobre o suelo d'a falsa, etc.

En o Baixo Aragón, zona oliverera, se documenta a forma castellanizada truejo, «trueho», con a cual se fa referencia a os trueixos a on que se dipositan as olivas que en espera de que las muelgan, en as dependencias d'un molín d'azeite u almazara.

Se veiga tamién 

 Trullar.
 Trucho.

Referencias 

Recipients
Goticismos